У той жа час наяўнасць вялікай колькасці прадпрымальнікаў, магазінаў іншых форм уласнасці прыцягваюць да сябе шмат пакупнікоў. Каб заставацца лідарам і далей, прадпрыемствам спажывецкай кааперацыі трэба шырэй укараняць новыя тэхналогіі, пастаянна мець у наяўнасці акцыйныя тавары, трымаць на кантролі пытанні цэнаўтварэння, павышаць культуру абслугоўвання, прэстыж прафесіі. Пакупнікоў не заўсёды задавальняюць харчовая прадукцыя і тавары, якія прапаноўваюць у магазінах спажывецкай кааперацыі. Іншы раз выклікаюць абурэнне непрафесіяналізм, абыякаваныя паводзіны работнікаў прылаўка. Пра недапушчэнне такіх і іншых негатыўных фактаў з боку спецыялістаў і кадраў масавых прафесій гаварылі Р. А. Леўкавец, старшы кантралёр-рэвізор, член рэвізійнай камісіі райспажыўтаварыства А. Э. Сіманько, іншыя выступоўцы.